CELEX: C2005/271/26
Language: da
Date: 2005-10-29 00:00:00
Title: Sag C-303/05: Anmodning om præjudiciel afgørelse forelagt ved dom afsagt den 13. juli 2005 af Arbitragehof (Belgien) i sagen V.z.v. Advocaten voor de Wereld mod mod Ministerraad

29.10.2005   
            
            
               DA
            
            
               Den Europæiske Unions Tidende
            
            
               C 271/14
            
         Anmodning om præjudiciel afgørelse forelagt ved dom afsagt den 13. juli 2005 af Arbitragehof (Belgien) i sagen V.z.v. Advocaten voor de Wereld mod mod Ministerraad
   (Sag C-303/05)
   (2005/C 271/26)
   Processprog: nederlandsk
   Ved dom afsagt den 13. juli 2005, indgået til Domstolens Justitskontor den 29. juli 2005, har Arbitragehof (Belgien) i sagen V.z.v. Advocaten voor de Wereld mod Ministerraad forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er Rådet for Den Europæiske Unions rammeafgørelse 2002/584/RIA (1) af 13. juni 2002 om den europæiske arrestordre og om procedurerne for overgivelse mellem medlemsstaterne forenelig med artikel 34, stk. 2, litra b), i traktaten om oprettelse af Den Europæiske Union, hvorefter rammeafgørelser kun kan vedtages med henblik på indbyrdes tilnærmelse af medlemsstaternes love og administrative bestemmelser?
            
         
               2)
            
            
               Er artikel 2, stk. 2, i Rådet for Den Europæiske Unions rammeafgørelse 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne, for så vidt som den med hensyn til de deri angivne lovovertrædelser ophæver kontrollen af, om der foreligger dobbelt strafbarhed, forenelig med artikel 6, stk. 6, i traktaten om Den Europæiske Union og nærmere bestemt med det ved denne bestemmelse sikrede strafferetlige legalitetsprincip samt med lighedsprincippet og princippet om forbud mod forskelsbehandling?
            
         
      (1)  EFT L 190, s. 1.